section_heading: Rat za nezavisnost
paragraph_text: Druga faza IRA-ine kampanje, od siječnja do srpnja 1920. uključivala je napade na utvrđene policijske postaje u gradovima. U ovom periodu, 16 ih je bilo uništeno i 29 teško oštećeno. Nekoliko događaja pri kraju 1920-e su pojačali sukob. Prvo, Britanija je proglasila ratno stanje u dijelovima Irske, kako bi omogućila sabirne logore (eng. internment), zatvaranje bez suđenja i smaknuća. Zatim su mobilizirali paravojnu organizaciju "Black and Tans" (koja je dobila ime po svojim uniformama od crne i bež boje) i Pomoćnu diviziju, te dopremila još više pripadnika Britanske vojske u Irsku. Treća faza ratovanja uključuje napade na britanske položaje, i borbu s daleko nadmoćnijim neprijateljem. Za vrijeme treće faze IRA je bila reorganizirana u leteće odrede, i počela se služiti zasjedama kao glavnom taktikom.